Steffen Markgraf budźe nowy jednaćel Wojerowskeje bydlenjotwarskeje towaršnosće. Za njeho je so měšćanska rada wčera jednohłósnje rozsudźiła. Wón naslěduje wjelelětnu jednaćelku Margittu Faßl.
Wojerecy (AK/SN). 46lětny Steffen Markgraf je so we Wojerecach narodźił a tule w bydlenskim kompleksu I wotrostł. „Móžu so derje do zhromadźenstwa po- družnikow zanurić a znaju jich začuća“, rjekny wón wčera, jako so měšćanskim radźićelam předstaji. W Čornej Pumpje je wón powołanje twarskeho dźěłaćerja z abituru nawuknył, po přewróće pak do překupskeho wobłuka změnił. Wot 1991 skutkuje wón při Wojerowskej lutowarni. Dźensa je wón nawoda Wojerowskeje filiale Wuchodosakskeje lutowarnje Drježdźany a zamołwity za dźesać wotnožkow ze 70 sobudźěłaćerjemi.
szl_Latn szl_Latn